Diari Oficial de la Generalitat Valenciana


Sumari del DOGV 5652, del 03-12-2007 (2007/14480)

Bases específiques del procediment de selecció d'una plaça de conserge d'instal·lacions esportives de l'Ajuntament d'Almoradí..
-------------------------------------------------------------------------------------------------------------------------------

### Dades del document

Número de DOGV
:   5652

Data del DOGV
:   03-12-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/14332


Data del document
:   14-11-2007

Organisme emissor
:   Ajuntament d'Almoradí

Tipus de document
:   Convocatòria

Anàlisi jurídica

 Descriptors 

:   * Almoradí
    * personal de serveis
    * concurs administratiu
    * administració local

Bases específiques del procediment de selecció d'una plaça de conserge d'instal·lacions esportives de l'Ajuntament d'Almoradí.. [2007/14175]  
Per Decret d'Alcaldia, de data 14 de novembre de 2007, s'han aprovat les bases que regiran la convocatòria d'una plaça de conserge d'instal·lacions esportives. Mitjançant el present anunci s'exposa al públic el text íntegre de les bases que a continuació es transcriu literalment:  
Bases específiques del procediment de selecció d'una plaça de conserge d'instal·lacions esportives de l'Ajuntament d'Almoradí.  
L'Ajuntament d'Almoradí convoca proves selectives per a proveir una plaça de conserge d'instal·lacions esportives, vacant en la plantilla de personal funcionari d'este ajuntament. En el que no disposen les presents bases específiques, esta convocatòria es regix per les bases generals publicades en el Diari Oficial de la Comunitat Valenciana número 5155, de data 15.12.2005, i en el Butlletí Oficial de la província número 107, de data 12.05.2006, amb les modificacions publicades en el BOP número 147, de data 29.06.2006.   
1. Objecte de la convocatòria  
L'objecte de la present convocatòria és la provisió en propietat, per mitjà del sistema d'oposició lliure, d'una plaça de conserge d'instal·lacions esportives, escala d'administració general, subescala subalterns, grup E de titulació (segons disposició addicional setena de la Llei 7/2007) i inclosa en l'oferta d'ocupació pública de 2007.   
Les comeses seran, entre altres, les pròpies de l'Àrea d'Esports en el seu conjunt, com ara manteniment d'instal·lacions de zones comunes i enjardinades, muntatges d'esdeveniments, etc., dels diversos centres esportius i, en general, qualssevol altres tasques afins a la categoria del lloc i les que requerisquen les instal·lacions que siguen encomanades pels superiors jeràrquics i resulten necessàries per raons de servei.  
2. Legislació aplicable (segons bases generals, segona).  
A més, en tot el que no disposen les presents bases i les bases generals, regirà el que establix:  
- Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
- Reial Decret 896/1991, de 7 de juny, pel qual s'establixen les regles bàsiques i programes mínims a què ha d'ajustar-se el procediment de selecció dels funcionaris de l'administració local.  
- Llei 7/2007, de 12 d'abril, de l'Estatut Bàsic de l'Empleat Públic.  
3. Requisits dels aspirants (segons bases generals, tercera)  
A més, els aspirants hauran de complir els requisits següents:  
- Tindre complits 16 anys i no excedir, si és el cas, de l'edat màxima de jubilació forçosa (segons article 56.C de la Llei 7/2007).  
- Estar en possessió del títol de certificat d'escolaritat o equivalent (segons disposició addicional tercera de la Llei 7/2007).   
4. Sol·licituds (segons bases generals, quarta)  
A més, a la instància s'adjuntarà el resguard justificatiu d'haver pagat la quantitat de 18,03 euros, en concepte de drets d'examen.  
5. Tribunal qualificador (segons bases generals, sisena)  
Si s'adequa la base general sisena a la Llei 7/2007, el tribunal estarà constituït així:  
President: Virgilio Estremera Saura, secretari general  
Suplent de president: Víctor Rodríguez Pertusa, arquitecte municipal.  
Secretari: José Manresa Pina, responsable de Personal.  
Suplent de secretari: José Fco. Pérez Mañogil, administratiu.  
Vocals:   
- director d'instal·lacions esportives: Venancio Costa Monge.  
Suplent del director: Andrés Pina Mira, coordinador d'instal·lacions esportives.  
- Dos funcionaris: Lourdes Aznar Miralles, interventora, i Laura Nieto Meca, tresorera.  
Suplents de les funcionàries: Feliciano Morales Galindo, TAG, i Manuel Galipienso Mas, responsable de contractació.  
El tribunal es classifica en la categoria cinquena, als efectes establits en la Resolució de 22 de març de 1993, i percepció de les assistències que corresponguen als seus membres.  
6. Sistemes selectius   
Els exercicis de l'oposició seran tres de caràcter obligatori i eliminatori.  
Prova d'accés: test psicotècnic adequat per al perfil idoni a la plaça a cobrir, i atenent els criteris següents:  
a) Raonament verbal i/o ortogràfic, que comprén conceptes que s'expressen amb paraules, que inclouen la capacitat d'abstracció, generalització, pensament constructiu, fluïdesa verbal i/o coneixement del vocabulari.  
b) Raonament numèric, que comprén relacions numèriques i raonar amb material quantitatiu.  
c) Raonament abstracte, que intenta descobrir el principi de connexió lògica entre diferents problemes.  
d) Instruccions complexes, que intenten comprendre, interpretar i executar ordes simples i complexes.  
e) Percepció i atenció, que avalua la capacitat de concentració davant de tasques monòtones, la rapidesa perceptiva i atenció continuada.  
f) Estabilitat emocional, que avalua el grau d'adaptació, maduresa i estabilitat emocional  
g) Atenció a normes, que avalua el nivell d'interiorització de les normes socials, formalitat i del caràcter complidor.  
h) Perfeccionisme, que avalua la capacitat d'organització i autodisciplina.  
i) Autocontrol, que avalua la capacitat de control d'impulsos.  
Primer exercici: consistirà a efectuar una o diverses proves pràctiques, a determinar pel tribunal, immediatament abans que se celebre, i relacionada amb les comeses pròpies del lloc de treball; s'hauran d'acreditar coneixements elementals d'obra, llanterneria, pintura, electricitat, jardineria, manyeria, maneig de fotocopiadores, així com simples treballs administratius d'informació. El tribunal determinarà, abans del començament de l'exercici, la duració màxima de la prova.  
Segon exercici: consistent en la contestació d'un qüestionari tipus test de 25 preguntes amb quatre respostes alternatives, de les quals només una serà la correcta, sobre els temes inclosos en el temari que figura com a annex a estes bases. El temps màxim de contestació al tipus test serà de 40 minuts.  
7. Qualificació (segons bases generals, novena)  
La prova d'accés es qualificarà com a apte o no apte. La resta d'exercicis es qualificarà de 0 a 10 punts, i caldrà un mínim de 5 punts per a passar la prova.  
Respecte del segon exercici, el tribunal podrà acordar penalitzar les preguntes contestades de forma incorrecta o en blanc. En tot cas, fixats els criteris, seran degudament explicats als aspirants prèviament a la realització de l'exercici.  
8. Llista i proposta d'aprovats del tribunal (segons bases generals, onze)  
A més, finalitzat el procés selectiu, el president de la corporació, d'acord amb la proposta del tribunal, farà pública al tauler d'anuncis de l'Ajuntament una resolució definitiva que contindrà la relació dels aspirants que hagen superat el primer exercici teòric de la fase d'oposició. Amb esta resolució definitiva es constituirà una borsa de treball amb la llista de seleccionats per orde decreixent de puntuacions i amb preferència d'aquells que hagen superat tots els exercicis de l'oposició.   
Els integrants de la llista formada d'acord amb el que establix el paràgraf anterior, podran ser cridats segons l'orde establit en esta per a proveir les vacants o substitucions de llocs conjunturals d'idèntiques característiques a les convocades, per mitjà de nomenament interí. La renúncia al treball oferit, així com la no presentació de la documentació exigida en la convocatòria, suposarà l'exclusió de la borsa de treball, excepte malaltia de l'interessat, trobar-se en període de gestació o part o maternitat pel període legalment establit.  
Quan concloguen les circumstàncies previstes anteriorment perquè l'aspirant siga cridat, segons l'orde de les llistes, haurà de comunicar a l'Ajuntament i, si és el cas, acreditar per mitjà del document corresponent, que es troba en situació de poder treballar.  
El termini màxim de vigència de la borsa serà de tres anys, a comptar des de la data de la convocatòria.  
ANNEX  
Tema 1. La Constitució espanyola de 1978. Drets i deures dels espanyols.  
Tema 2. El municipi: concepte. Els òrgans de govern municipals: l'alcalde, el Ple i la Comissió Municipal de Govern.  
Tema 3. El terme municipal. La població. L'empadronament. Altres entitats locals.  
Tema 4. Obligacions i competències dels ajuntaments. Les ordenances municipals: concepte i classes. Els bans de l'Alcaldia. Potestat sancionadora. Procediment sancionador.  
Tema 5. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Fases del procediment administratiu. Els recursos administratius: concepte i classes.  
Tema 6. Notificació i comunicació. La notificació per correu. La comunicació telefònica i telemàtica.   
Tema 7. Drets i deures dels funcionaris locals.  
Tema 8. La Comunitat Valenciana. El seu estatut d'autonomia. La Generalitat Valenciana: les Corts Valencianes, el president i el Consell.  
Tema 9. Nocions elementals d'electricitat, llanterneria, obra, fusteria, jardineria, calefacció i aire condicionat. Manteniment i reparació de persianes i finestres.  
Tema 10. Servicis i dependències municipals. Ubicació, funcions i activitats que en elles es desenrotllen. Funcions del treball de conserge. La missió del lloc.  
Tema 11. L'atenció al ciutadà: acollida i informació. Dret dels ciutadans a la informació. L'accés als arxius i registres. Els servicis d'informació i de reclamació administratius.  
Tema 12. Seguretat i salut en el treball. Prevenció de riscos laborals. Elements de seguretat. Plans d'emergència en edificis i servicis públics.  
Almoradí, 14 de novembre de 2007.- L'alcalde: Antonio Ángel Hurtado Roca.